**Ministru kabineta noteikumu projekta „Vispārīgie būvnoteikumi” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  2013.gada 9.jūlija ***Būvniecības likuma*** 5.panta pirmās daļas 1.punkts |
| 2. | Pašreizējā situācija un problēmas |  Ar 2014.gada 1.maiju stāsies spēkā jaunais Būvniecības likums, kurš noteiks citu būvniecības procesa kārtību, kas atšķiras no pašreiz spēkā esošās kārtības. Ministru kabineta 1997.gada 1.aprīļa noteikumi Nr.112 „Vispārīgie būvnoteikumi” (VBN) nosaka vispārīgo būvniecības kārtību, kas paredz šādus procesus:* 1) iesnieguma-uzskaites kartes iesniegšana;
* 2) plānošanas un arhitektūras uzdevuma saņemšana;
* 3) tehnisko un īpašo noteikumu saņemšana no valsts un pašvaldību institūcijām, kā arī pieslēgšanās tehnisko noteikumu saņemšana no inženierkomunikāciju īpašniekiem;
* 4) būvprojekta izstrāde;
* 5) būvprojekta saskaņojums;
* 6) būvprojekta akcepts;
* 7) būvatļaujas saņemšana;
* 8) būvdarbi;
* 9) būvuzraudzība un autoruzraudzība;
* 10) būves pieņemšana ekspluatācijā.

 Esošais process paredz būvvaldei pieņemt 3 lēmumus (plānošanas un arhitektūras izdevuma izsniegšana, būvprojekta akcepts, būvatļaujas izdošana), līdz pasūtītājam ir tiesības uzsākt būvdarbus.  Kā ir atzinuši būvniecības eksperti, tad esošie Vispārīgie būvnoteikumi nosaka būvniecības procesa kārtību ēkām, bet inženierbūvēm šis būvniecības process ir nepiemērots, kas rada neskaidrības personām, kuras ir ieplānojušas būvniecību dokumentu iesniegšanu būvvaldē.  Būvju pieņemšanu ekspluatācijā šobrīd nosaka Ministru kabineta 2004.gada 13.aprīļa noteikumi Nr.299 „Noteikumi par būvju pieņemšanu ekspluatācijā”  |
| 3. | Saistītie politikas ietekmes novērtējumi un pētījumi | Nav veikti |
| 4. | Tiesiskā regulējuma mērķis un būtība |  Noteikumu projekts „Vispārīgie būvnoteikumi” paredz atbilstoši Būvniecības likuma deleģējumam noteikt: *1) būvju klasifikāciju un iedalījumu grupās atkarībā no būvniecības sarežģītības pakāpes un iespējamās ietekmes uz cilvēku dzīvību, veselību un vidi;* Būves iedalīs 3 grupās, kur pirmā ir zemākā, bet trešā ir augstākā grupa. Iedalījums grupās ir noteikts atbilstoši būvniecības sarežģītībai un iespējamai ietekmei uz vidi. Būvju iedalījumam grupās par pamatu tika ņemts Eirokodekss *LVS EN 1990:2006 L,*kurā atbilstoši drošuma koncepcijai „Būvju konstruktīvā drošuma nodrošināšana (menedžments)” ir paredzēts visas būves iedalīt 3 grupās, apskatot konstrukcijas bojājuma vai nepareizas darbības sekas. Ņemot vērā būves būvniecības sarežģītības pakāpi un iespējamo ietekmi uz vidi, būves iedala trīs grupās (1.pielikums), kur pirmā ir zemākā, bet trešā ir augstākā grupa. Ēku iedalījums grupās ir pamatots ar iespējamo cilvēku skaitu, kas vienlaikus var atrasties ēkā, stāvu skaitu, platību un ēkas funkciju. Savukārt inženierbūves, lai lietotājam būtu vieglāk saprotams, ir iedalītas grupās atbilstoši speciālajiem būvnoteikumiem. Noteikumu projektā ir doti terminu skaidrojumi, piemēram, autoruzraudzība, būvprojekta izstrādātājs, būvdarbu veicējs, atsevišķu būvdarbu veicējs, galvenais būvdarbu veicējs, būvlaukums, u.c. Būvniecību var ierosināt nekustamā īpašuma īpašnieks, valdītājs vai lietotājs, kuram ar līgumu noteiktas tiesības būvēt, pašvaldība, veicot tādas būves, kas kļuvusi bīstama un rada apdraudējumu cilvēku drošībai, sakārtošanu vai nojaukšanu, vai patvaļīgās būvniecības objektu nojaukšanu, inženiertīklu īpašnieks vai valdītājs.. Būvētājs – nekustamā īpašuma īpašnieks, valdītājs vai lietotājs, kas normatīvos aktos noteiktos gadījumos savām vajadzībām pats organizē būvdarbus, piedalās tajā un uzņemas būvdarbu vadītāja pienākumus, kas nozīmē, ka speciālajos būvnoteikumos noteiktajos gadījumos var nepiesaistīt būvspeciālistu vai būvdarbu veicēju darbu veikšanai.Būvniecības process tiek noteikts visa veida būvēm – ēkām un inženierbūvēm, tai skaitā ārtelpas labiekārtojumam. Atbilstoši 22.12.2009. Ministru kabineta noteikumie Nr.1620 „Noteikumi par būvju klasifikāciju” ārtelpas labiekārtojums nav uzskatāms par būvi.  (VBN 2.punkts; 2.nodaļa; 1.pielikums); *2) vispārīgo būvniecības procesa kārtību atkarībā no attiecīgās būves grupas;* 1. Noteikumos (5.punkts) ir noteikts, ka dalījums būves grupās un būvniecības process neattiecas uz ģeodēziskiem punktiem un robežzīmēm, tā kā to izvietošanai apvidū ir citi nosacījumi un to regulē ģeodēzijas, kartogrāfijas un ģeotelpiskās jomas normatīvie akti. Trešās grupas būves atbilst šobrīd esošajam definējumam – sabiedriski nozīmīga būve, savukārt pirmajā grupā ir būves, kuru būvniecībai nav jāsaņem būvatļauja un jāizstrādā būvprojekts.  Tā kā katros speciālajos būvnoteikumos tiks noteikts būvprojekta sastāvs, kā arī papildus iesniedzamie dokumenti, tad noteikumu projektā ir atsauce uz speciālajiem būvnoteikumiem.  Noteikumi nosaka regulējumu, kas ir kopīgs visām būvēm, un nosaka vispārīgo būvniecības procesa kārtību. Jaunais process arī paredz, ka, ja mainās sākotnējā iecere – būvapjoms, būvvieta vai būves lietošanas veids (funkcija) – būvniecības ieceres dokumenti jāiesniedz būvvaldē no jauna, izņemot speciālajos būvnoteikumos noteiktās pielaides inženiertīklu būvniecībā. Ir noteikts, kādos gadījumos un kā var veikt izmaiņas būvdarbu uzsākšanas laikā vai būvdarbu veikšanas laikā (VBN 6.nodaļa).  2. Pirmās grupas būvju būvniecību ierosina būvvaldē, iesniedzot paskaidrojuma rakstu vai apliecinājuma karti un speciālajos būvnoteikumos noteiktos dokumentus. Regulējums paredz, ka būvniecības ierosinātājam jāiesniedz arī visi saskaņojumi vai izdotie tehniskie noteikumi, ja normatīvie akti to nosaka. Noteikumi nosaka, ka lēmums par pirmās grupas būves būvniecības akceptu ir spēkā 2 gadus, kura laikā būvniecības ierosinātājam ir jārealizē iecere (VBN 7.nodaļa).  3. Otrās un trešās grupas būvju būvniecību ierosina būvvaldē iesniedzot būvprojektu minimālā sastāvā, lai saņemtu būvatļauju ar nosacījumiem – projektēšanai un būvdarbu uzsākšanai. Maksimālais projektēšanas nosacījumu izpildes termiņš ir noteikts 2 gadi – otrās grupas būvēm un 4 gadi – trešās grupas būvēm. Būvdarbu uzsākšanas maksimālais termiņš tiks noteikts speciālajos būvnoteikumos. Maksimālajā būvdarbu veikšanas ilgumā netiek ieskaitīts laiks, kad būvdarbi tika pārtraukti pamatojoties uz iestādes lēmumu un tas nav saistīts ar pārkāpumiem būvniecībā, piemēram, gadījumos, kad būvdarbu laikā tiek konstatētas iepriekšējās apbūves esamība, VKPAI var apturēt būvdarbus, lai veiktu papildus izpēti un tas nav saistīts ar pārkāpumiem būvniecībā. Būvdarbus drīkstēs uzsākt, kad būvvalde būs izdarījusi atzīmes būvatļaujā par projektēšanas un būvdarbu uzsākšanas nosacījumu izpildi. Jaunajā regulējumā tiek saglabāts līdz šim noteiktais maksimālais būvdarbu veikšanas ilgums, kur būvēm, kurām bija IVN procedūra – tas ir 5 gadi, pārējām būvēm – 8 gadi. (VBN 8.nodaļa).  4. Noteikumu projektā ir noteikts, par ko atbild būvdarbu organizēšanas procesā atbild būvniecības ierosinātājs, būvdarbu veicējs (galvenais būvdarbu veicējs vai būvētājs) un atbildīgais būvdarbu vadītājs.  Būvniecības ierosinātājs nodrošina būvdarbu veicējam piekļuvi būvlaukumam. Būvdarbu līgumā norādāms periods, uz kādu piekļuve tiek nodrošināta, kā arī piešķirto tiesību un atbildības apjoms. Būvdarbu veicējs ir atbildīgs par būvdarbu organizēšanu būvlaukumā atbilstoši darbu organizācijas projektam, darba aizsardzības plānam un darbu veikšanas projektam; visu veikto darbību un metožu piemērotību konkrētajā būvlaukumā, stabilitāti un drošību; visu to personu drošību, kurām ir tiesības atrasties būvlaukumā; papildus pasākumu nodrošināšanu, kas, veicot būvdarbus, nepieciešami sabiedrības drošības garantēšanai. Papildus ir noteikts, ka galvenais būvdarbu veicējs drīkst piesaistīt tikai kvalificētus būvdarbu izpildītājus, t.i. fiziskas personas, kuras ir ieguvušas valsts atzītu profesionālo izglītību un vismaz 2 kvalifikācijas līmeni būvniecības vai saistītā profesijā vai Latvijas amatniecības kameras amatnieka karti.  Atbildīgajam būvdarbu vadītājam ir pienākums iesaistīt būvniecības procesā tikai kvalificētus būvdarbu izpildītājus ar prasmēm un pieredzi uzdoto būvdarbu veikšanā, kā arī būvdarbos izmantot tikai būvizstrādājumus, kuriem ir atbilstību apliecinošie dokumenti un kuri atbilst būvprojektam. Bez tam, atbildīgajam būvdarbu vadītājam ir pienākums pēc būvuzrauga pieprasījuma sniegt detalizētu informāciju par sagatavošanās posmiem būvdarbiem, izvēlētajām metodēm darbu izpildē un saskaņot ar būvuzraugu būvdarbu veicējus atsevišķiem būvdarbiem, ja tos neveic galvenais būvdarbu veicējs un to būvdarbu veicēji nav minēti līgumā starp galveno būvdarbu veicēju un būvniecības ierosinātāju, tādējādi pastiprinot atbildīgā būvdarbu vadītāja atbildību par atsevišķo būvdarbu veicēju kvalifikāciju (VBN 9.nodaļa).  5. Būvniecības ierosinātājs ir atbildīgs par darba aizsardzības koordinatora nozīmēšanu projekta sākuma stadijā, kā arī būvdarbu veikšanas laikā, ja būvdarbus veic vairāki būvdarbu veicēji. Šī prasība izriet no 1992.gada 24.jūnija Eiropas Parlamenta un Eiropas Padomes Direktīva 92/57/EEK par darba drošības un veselības aizsardzības minimālo prasību īstenošanu pagaidu vai pārvietojamos būvlaukumos. Darba drošības un veselības aizsardzības lietu koordinatoram jābūt visā būvniecības procesa laikā.  5.Noteikumu projektā ir noteikta visu būvniecības procesā iesaistīto būvspeciālistu atbildība, kā arī noteikti to pienākumi un tiesības. Būvdarbu žurnālam un autoruzraudzības žurnālam ir dots tikai informācijas apjoms, kas tajos ir jāatspoguļo (VBN 4. un 5.pielikums).  *3) gadījumus, kad nepieciešama inženierizpētes darbu veikšana;* Inženierizpētes darbu veikšanas prasības ir noteiktas attiecībā uz to, ko tās ietver, kā arī ir noteikti inženierizpētes mērķi.  Latvijas būvnormatīvā LBN 005 "Inženierizpētes noteikumi būvniecībā" tiks noteiktas konkrētas prasības (VBN 3.nodaļa) *4) gadījumus, kad nepieciešama būvprojekta ekspertīze un tās veikšanas kārtību;* Būvprojekta ekspertīze ir noteikta kā obligāta trešās grupas būvēm. Attiecīgajā nodaļā ir iekļautas prasības attiecībā uz interešu konflikta novēršanu, kā arī ir paredzēta kārtība, kas ir jāveic, ja būvprojektam, kuram ir veikta ekspertīze, tiek veiktas izmaiņas. Būvprojekta ekspertīzes kārtība nosaka, ka būvprojekta ekspertīzes veicējs iesniedz būvdarbu ierosinātājam apliecinājumu par interešu konflikta neesamību. Par iespējamā interešu konflikta novēršanu ir atbildīgs konkrēts speciālists, ja tā ir pašnodarbināta persona, vai būvspeciālista darba devējs. Ar interešu konfliktu būvprojekta ekspertīzes veicējam šajos noteikumos saprot principus, kas ietverti likumā „Par interešu konflikta novēršanu valsts amatpersonu darbībā”, kā arī ievērojot doto termina *interešu konflikts* skaidrojumu.  Noteikumi kā papildus prasību nosaka, ka, ja būvprojektā, kuram ir veikta ekspertīze, pirms būvdarbu uzsākšanas vai būvdarbu laikā tiek veiktas būves konstruktīvā risinājuma izmaiņas, kuras attiecas uz būves mehānisko stiprību, stabilitāti, ugunsdrošību vai lietošanas drošumu, būvniecības ierosinātājam ir pienākums veikt atkārtotu attiecīgo būvprojekta daļu un sadaļu ekspertīzi. Atkārtoto būvprojekta ekspertīzes atzinumu būvniecības ierosinātājs iesniedz būvvaldē. Būvprojekta ekspertīzi trešās grupas būvēm drīkstēs veikt tikai būvkomersants, kuram ir attiecīgie būvspeciālisti. Būvkomersantam, kas veic būvprojekta ekspertīzi, ir pienākums iesaistīt ekspertīzes veikšanas procesā tikai atbilstošas kvalifikācijas darbiniekus ar prasmēm un pieredzi uzdoto darbu veikšanā. (VBN 5.nodaļa) *5) gadījumus, kad nepieciešama autoruzraudzība un būvuzraudzība, kā arī autoruzraudzības un būvuzraudzības kārtību un būvuzraudzības plāna izstrādes kārtību un saturu;* Noteikumu projektā ir iekļautas prasības būvuzraudzības un autoruzraudzības veikšanai, kuras izriet no Latvijas būvnormatīva LBN 303-03 „Būvuzraudzības noteikumi” un Latvijas būvnormatīva LBN 304-03 „Būvdarbu autoruzraudzības noteikumi”. Noteikumu projektā ir noteikti gadījumi, kad būvuzraudzība un autoruzraudzība ir obligāta, kā arī ir noteikti būvuzrauga un autoruzrauga pienākumi un tiesības. Būvuzrauga pienākums ir ziņot sertificēšanas institūcijai par būvspeciālistiem, kuri neievēro normatīvos aktus, lai lemtu par sertifikāta anulēšanas vai anulēšanu. Būvspeciālistu sertifikāta anulēšanas vai apturēšanas kārtība tiks noteikta noteikumus „*Būvspeciālistu kompetences novērtēšanas un patstāvīgās prakses uzraudzības noteikumi”* VSS-2129, kuri vēl ir saskaņošanas procesā. Noteikumi paredz, ka trešās grupas būvju būvuzraudzību uz līguma pamata var veikt tikai būvkomersants, kas reģistrēts būvkomersantu reģistrā un kuram ir tiesības piedāvāt pakalpojumus būvuzraudzības jomā. Lai pastiprinātu būvdarbu kontroli, būvuzraugam ir jāizstrādā būvuzraudzības plāns, kurš ir jāsaskaņo ar būvniecības ierosinātāju, un jāiesniedz būvvaldē. Visos gadījumos, kad ir nepieciešama būvuzraudzība, būvuzraugam ir jāizstrādā būvuzraudzības plāns. Ar interešu konfliktu būvuzraugam šajos noteikumos saprot likumā „Par interešu konflikta novēršanu valsts amatpersonu darbībā” 11.pantā noteiktos ierobežojumus, ievērojot doto termina *interešu konflikts* skaidrojumu. Būvuzraugam, pirms būves nodošanas ekspluatācijā jāiesniedz būvniecības ierosinātājam un būvvaldē pārskats par būvuzraudzības plānā norādīto pasākumu savlaicīgu izpildi un jāapliecina, ka būve ir uzbūvēta atbilstoši būvdarbu kvalitātes prasībām un normatīvajiem aktiem. Būvuzraudzības plānā ietverto informāciju būvinspektors var izmantot, plānojot būvobjekta apsekojumu. (VBN 10. un 11.nodaļa) *6) būvniecības kontroles kārtību un nosacījumus, kā arī būvinspektoru tiesības un pienākumus,*Būvniecības kontroli pašvaldībā veic būvinspektors, kuram ir piešķirtas kontroles tiesības un kurš ir reģistrēts būvinspektoru reģistrā. Būvinspektoram ir aizliegts stāties darba tiesiskās attiecībās ar būvkomersantu un sniegt būvniecības pakalpojumus. Šāda prasība izriet no likuma „Par interešu konflikta novēršanu valsts amatpersonu darbībā”, kā arī ievērojot doto termina *interešu konflikts* skaidrojumu. Papildus Būvniecības likuma 18.pantā noteiktajam, noteikumu projekts nosaka, cik reizes būvinspektoram ir jāapseko būvobjekts būvdarbu laikā. Noteikumos ir noteikts arī, kas būvinspektoram ir jāpārbauda, kā arī ir noteikti būvinspektora pienākumi un tiesības. *Veicot būvobjektu pārbaudi, būvinspektors pārliecinās, ka:**1. būvdarbu veikšanai ir saņemta būvatļauja un pirms to uzsākšanas ir izpildīti būvatļaujas nosacījumi;**2. būvdarbi notiek bez atkāpēm no būvprojekta un ievērojot būvniecību reglamentējošos normatīvos aktus;**3. būvlaukumā atrodas atbildīgais būvdarbu vadītājs;**4.  tiek veikta autoruzraudzība vai būvuzraudzība, gadījumos, kad to nepieciešamību nosaka normatīvie akti, tai skaitā tiek ievērots būvuzraudzības plāns;**5. būvlaukumā atrodas būvdarbu veikšanai nepieciešamā dokumentācija, tai skaitā attiecībā uz būvizstrādājumiem un civiltiesisko apdrošināšanu;**6. būvdarbi notiek, ievērojot darba aizsardzību reglamentējošos normatīvos aktus;**7. tiek liegta piekļuve būvlaukumam būvniecības procesā neiesaistītajām personām.*Par katru pārbaudi būvinspektors sagatavo atzinumu (VBN 8.pielikums). Atzinumu var nesagatavot, ja apsekošanas rezultātā tiek sagatavots cits dokuments, kurā tiek ietverti apsekošanas rezultāti (izziņa par būves neesību u.c.). Ņemot vērā, ka būvinspektors, apsekojot būvlaukumu, var konstatēt pārkāpumus, kas attiecas uz neatbilstošu būvizstrādājumu izmantošanu un darba aizsardzības prasību pārkāpumiem būvlaukumā, būvinspektoram ir pienākums informēt Patērētāju tiesību aizsardzības centru par neatbilstošu būvizstrādājumu izmantošanu, savukārt par darba aizsardzības prasību neievērošanu - Valsts darba inspekciju (VBN 13.nodaļa) *7. principus un dokumentus, uz kuru pamata pieņemams lēmums par tādas būves sakārtošanu vai nojaukšanu, kura ir pilnīgi vai daļēji sagruvusi, bīstama vai bojā ainavu*Noteikumu projekts paredz, ka būves tehniskais atzinums vai būvvaldes lēmums ir okuments, uz kura pamata pašvaldība var pieņemt lēmumu par būves sakārtošanu, nojaukšanu vai konservāciju.Gadījumos, kad būves īpašnieks nepilda pašvaldības lēmumu, pašvaldībai ir tiesības pašai organizēt būves sakārtošanu. Pašvaldībai ir tiesības veikt būves sakārtošanas darbus tikai tādā apmērā, kas novērš būves bīstamību un apdraudējumu cilvēku drošībai. Noteikumu projekts paredz noslēguma jautājumus, kuros ir noteiktas gan būvniecības ierosinātāja tiesības attiecībā uz jauno procesu, ja būvniecība ir uzsākta uz iepriekšējā likuma regulējumu, kā arī nosaka, kādus lēmumus būvvaldei ir jāpieņem, ja tiek iesniegts saskaņošanai skiču projekts, akceptēšanai būvprojekts vai bija uzsākts apvienotais projektēšanas un būvdarbu process. |
| 5. | Projekta izstrādē iesaistītās institūcijas |  Ekonomikas ministrija nosūtīja projektu būvniecības nozares nevalstiskajām organizācijām, viedokļa sniegšanai. Ir notikušas konsultācijas ar dažām pašvaldību būvvaldēm. |
| 6. | Iemesli, kādēļ netika nodrošināta sabiedrības līdzdalība |  Nozares nevalstiskās organizācijas sniedza savstarpēji pretējus viedokļus Noteikumu projekts tika izskatīts 2013.gada oktobrī darba grupā, kurā piedalījās pašvaldību būvvaldes (Garkalnes, Rīgas, Liepājas apvienotā būvvalde), Latvijas Arhitektu savienība, Latvijas Būvinženieru savienība, sabiedriskās politikas centrs Providus.Pašvaldību būvvaldes, Latvijas Būvinženieru savienība un sabiedriskās politikas centrs Providus izteica iebildumus, kuri tika ņemti vērā.Latvijas Arhitektu savienība nepiekrita ministrijas doto terminu „būvprojekta izstrādātājs”, „būvuzraudzība” un „autoruzraudzība” skaidrojumiem, motivējot savus iebildumus ar Autortiesību likumu. Savienība norādīja, ka ir nošķirami jēdzieni „būvprojekta autors” un „būvprojekta izstrādātājs”. Ministrija vērsa uzmanību, ka Būvniecības likumā ir noteikts:***16.pants. Projektēšana****(1) Pēc būvatļaujas saņemšanas tiek uzsākta būvatļaujas nosacījumu izpilde, nodrošinot būvprojekta izstrādi vispārīgajos un speciālajos būvnoteikumos noteiktajā apjomā, kā arī ievērojot vietējās pašvaldības teritorijas plānojumā, lokālplānojumā un detālplānojumā (ja tas nepieciešams saskaņā ar normatīvajiem aktiem) ietvertos teritorijas izmantošanas un apbūves noteikumus. Projektēšanu uz pasūtītāja risku var turpināt arī laikā, kad būvatļauja ir apstrīdēta vai pārsūdzēta.**(2) Par būvprojekta vai tā dokumentācijas atbilstību būvniecību regulējošu normatīvo aktu, būvnormatīvu, kā arī projektētāja un pasūtītāja civiltiesiskā kārtā noslēgto līgumu prasībām ir atbildīgs būvprojekta izstrādātājs.**(3)* ***Būvprojekta izstrādātājam ir tiesības veikt autoruzraudzību. Par tās nosacījumiem puses vienojas, noslēdzot rakstveida līgumu****.* [*Vispārīgie būvnoteikumi*](http://likumi.lv/doc.php?id=42807) *paredz gadījumus, kad autoruzraudzība ir obligāta.*Ņemot vērā Būvniecības likumā noteikto, autoruzraudzību var veikt būvprojekta izstrādātājs. |
| 7. | Cita informācija |  Noteikumu projekts ir saistīts ar Būvniecības likuma 5.pantā noteiktajiem speciālajiem būvnoteikumiem, kurus izdod:- ēkām;- autoceļiem un ielām (valsts un pašvaldību);- dzelzceļa būvēm (valsts, pašvaldību un privātajām);- elektronisko sakaru būvēm;- enerģijas ražošanas, glabāšanas, pārvades un sadales būvēm;- hidrotehniskajām un meliorācijas būvēm;- ostu hidrotehniskajām būvēm;- ar radiācijas drošību saistītām būvēm;- būvēm Latvijas Republikas teritoriālajos ūdeņos un ekskluzīvajā ekonomiskajā zonā;- citām, atsevišķi neklasificētām būvēm. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |   Juridiska vai fiziska persona, kura ierosina būvniecību vai piedalās tajā, un pašvaldību iestādes, kuras ir iesaistītas būvniecības procesā.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Blakus esošo nekustamo īpašumu īpašniekus, kurus skars plānotā būvniecība |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Jaunais regulējums paredz samazināt administratīvās procedūras Jaunais process paredz būvvaldei pieņemt vienu lēmumu – izsniegt būvatļauju, līdzšinējo 3 lēmumu vietā (plānošanas un arhitektūras izdevuma izsniegšana, būvprojekta akcepts, būvatļaujas izdošana), līdz pasūtītājam ir tiesības uzsākt būvdarbus.  |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Pašvaldību būvvaldes  |
| 2. | Projekta izpildes ietekme uz pārvaldes funkcijām  | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekta izpildei nav nepieciešams likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekta izpildes rezultātā nav plānots reorganizēt vai apvienot jau esošās institūcijas. |
| 6. | Cita informācija | Nav |

Anotācijas III, IV, V un VI sadaļa - projekts šīs jomas neskar.

Ekonomikas ministrs V.Dombrovskis

Vīza:

Valsts sekretārs M.Lazdovskis

27.03.2014.

2573

Bučinska,

67013032, Elga.Bucinska@em.gov.lv